GRADITELJSKO-GEODETSKA ŠKOLA OSIJEK

Osijek, Drinska 16a

KLASA: 602-03/21-08/13

URBROJ: 2158-44-21-2

Osijek, 11. studenog 2021. godine

**Z A P I S N I K**

5. sjednica Školskog odbora Graditeljsko-geodetske škole Osijek održana od 9. do 11. studenog 2021. godine korištenjem elektroničkih sredstava koja, su sukladno članku 7. stavku 3. Poslovnika o radu Školskog odbora, omogućila odlučivanje u realnom vremenu.

Poziv na sjednicu i zapisnik 5. sjednice upućen je svim članovima Školskog odbora dana 9. studenog 2021. godine, s rokom izjašnjavanja do 11. studenog do 12:00 sati.

### Nazočni članovi Školskog odbora

Iz reda nastavnika i stručnih suradnika: Gabrijela Anić

 Marko Molnar, nastavnik

Predstavnik radnika: Krunoslav Kurilj

Predstavnici osnivača: Mirko Ivković

Tihomir Štefić,

Antonio Mihalj,

Predstavnik roditelja: Tatjana Elez

**Ostali prisutni na sjednici:** Darko Pšihistal, ravnatelj

Ines Šitum Kulić, tajnica

***D n e v n i r e d***

1. Usvajanje zapisnika 4. sjednice Školskog odbora
2. Prethodna suglasnost za zapošljavanje nastavnika geografije na neodređeno vrijeme (upražnjeno radno mjesto)
3. Prethodna suglasnost za zapošljavanje nastavnika engleskog i njemačkog jezika na određeno vrijeme (zamjena za vrijeme trajanja porodiljnog/ rodiljnog dopusta nastavnice Sanje Vukelić)

Na poziv su elektroničkim putem odgovorili prethodno navedeni prisutni članovi Školskog odbora.

**T. 1.**

Zapisnik 4. sjednice Školskog odbora, održane 20. listopada 2021. godine jednoglasno je usvojen.

**T.2.**

Ravnatelj je tražio prethodnu suglasnost za sklapanje ugovora o radu na neodređeno vrijeme na radno mjesto nastavnika geografije, te je članove Školskog odbora upoznao s potrebom zapošljavanja.

S obzirom da je nastavnike geografije Filip Deriš s danom 31. kolovoza 2021. godine na vlastiti zahtjev prestao raditi u Graditeljsko- geodetskoj školi Osijek, bilo je potrebno uprazniti radno mjesto. Radi se o radnom mjestu na neodređeno radno vrijeme, s 0,8 sati dnevnog, odnosno 4 sata tjednog radnog vremena.

 Natječaj je raspisan te je trajao od 11. 10. 2021. do 19. 10.2021.godine. Na natječaj su pristigle 4 prijave, od čega su 2 osobe ispunjavale uvjete natječaja.

 Razgovor- intervju za kandidate bio je organiziran dana 5. studenog 2021. godine te je razgovoru pristupio samo jedan kandidat- Vedran Glasnović.

Ovim putem Ravnatelj je od školskog odbora tražio prethodnu suglasnost za sklapanje ugovora o radu na neodređeno nepuno radno vrijeme (4 sata rada tjedno), a nakon provedenog natječaja s- Vedranom Glasnovićem, magistrom geografije, bez pedagoško-psihološke izobrazbe, no uz uvjet stjecanja iste u roku od 2 godine od sklapanja Ugovora o radu.

Svi prisutni članovi dali su suglasnost na prijedlog ravnatelja Darka Pšihistala te je jednoglasno donesena

**O D L U K A**

Daje se prethodna suglasnost ravnatelju za zasnivanje radnog odnosa na radnom mjestu NASTAVNIKA GEOGRAFIJE s nepunim radnim vremenom na neodređeno vrijeme, s VEDRANOM GLASNOVIĆEM, magistrom geografije iz Osijeka, A. Paradžika 15, počevši od 15. studenog 2021. godine, uz uvjet stjecanja pedagoško-psihološke izobrazbe u roku od 2 godine od sklapanja Ugovora o radu.

**T.2.**

Ravnatelj je tražio prethodnu suglasnost za sklapanje ugovora o radu na određeno vrijeme na radno mjesto nastavnika engleskog i njemačkog jezika, te je članove Školskog odbora upoznao s potrebom zapošljavanja.

S obzirom da je nastavnica njemačkog i engleskog jezika Sanja Vukelić od 15. rujna 2021. godine na bolovanju zbog trudnoće, ukazala se potreba za zapošljavanjem zamjene na određeno i puno radno vrijeme, do povratka nastavnice na rad.

 Natječaj je raspisan te je trajao od 11. 10. 2021. do 19. 10.2021.godine.

 Na natječaj je pristiglo 5 prijava, od čega su 4 osobe ispunjavale uvjete natječaja. Razgovor- intervju za kandidate bio je organiziran dana 5. studenog 2021. godine te je razgovoru pristupilo tri kandidata.

Ovim putem Ravnatelj od školskog odbora traži prethodnu suglasnost za sklapanje ugovora o radu na određeno puno radno vrijeme (40 sata rada tjedno), a nakon provedenog natječaja s- Ivom Rišner, magistrom edukacije engleskog jezika i književnosti i magistrom edukacije njemačkog jezika i književnosti, do povratka na rad Sanje Vukelić.

Svi prisutni članovi dali su suglasnost na prijedlog ravnatelja Darka Pšihistala te je jednoglasno donesena

**O D L U K A**

Daje se prethodna suglasnost ravnatelju za zasnivanje radnog odnosa na radnom mjestu NASTAVNIKA/CE ENGLESKOG I NJEMAČKOG JEZIKA s punim radnim vremenom na određeno vrijeme(do povratka na rad radnice Sanje Vukelić), s IVOM RIŠNER, magistrom edukacije engleskog jezika i književnosti i magistrom edukacije njemačkog jezika i književnosti iz Osijeka, Sljemenska ulica 1A, počevši od 15. studenog 2021. godine..

Sjednica zaključena 11. studenog 2021. godine u 12:00 sati.

**Zapisnik izradila Predsjednik**

Ines Šitum Kulić, mag. iur. Krunoslav Kurilj, bacc. ing. techn. inf.